Α4-0077/96

Απόφαση όσον αφορά την κοινή θέση που ενέκρινε το Συμβούλιο ενόψει της έγκρισης της οδηγίας του Συμβουλίου σχετικά με τη διαλειτουργικότητα του διευρωπαϊκού σιδηροδρομικού συστήματος μεγάλης ταχύτητας (C4-0002/96 - 94/0112(SYN))

(Διαδικασία συνεργασίας: δεύτερη ανάγνωση)

Το Ευρωπαϊκό Κοινοβούλιο,

- έχοντας υπόψη την κοινή θέση του Συμβουλίου (C4-0002/94 - 94/0112(SYN)),

- έχοντας υπόψη τη γνωμοδότησή του σε πρώτη ανάγνωση ((ΕΕ C 43 της 20.02.1995, σελ. 60)) επί της πρότασης της Επιτροπής προς το Συμβούλιο (COM(94)0107) ((EE C 134 της 17.05.1994, σελ. 6)),

- έχοντας υπόψη την τροποποιημένη πρόταση της Επιτροπής (COM(95)0271) ((EE C 203 της 08.08.1995, σελ. 13)),

- έχοντας κληθεί από το Συμβούλιο να γνωμοδοτήσει σύμφωνα με το άρθρο 189 Γ της Συνθήκης ΕΚ,

- έχοντας υπόψη το άρθρο 67 του Κανονισμού του,

- έχοντας υπόψη τη σύσταση για τη δεύτερη ανάγνωση της Επιτροπής Μεταφορών και Τουρισμού (Α4-0077/96),

1. τροποποιεί ως ακολούθως την κοινή θέση[semigr ]

2. αναθέτει στον Πρόεδρό του να διαβιβάσει την παρούσα απόφαση στο Συμβούλιο και στην Επιτροπή.

(Τροπολογία 1)

Αιτιολογική σκέψη 1α (νέα)

>Κείμενο μετά την ψηφοφορία στο ΕΚ>

ότι, με στόχο την υλοποίηση της ιδέας της Ευρώπης των Πολιτών, η παρούσα οδηγία αποτελεί το πρώτο βήμα προς τη διαλειτουργικότητα ολόκληρου του ευρωπαϊκού σιδηροδρομικού δικτύου.

(Τροπολογία 2)

Αιτιολογική σκέψη 3α (νέα)

>Κείμενο μετά την ψηφοφορία στο ΕΚ>

ότι η Επιτροπή υπέβαλε τον Απρίλιο 1994 πρόταση απόφασης προς το Ευρωπαϊκό Κοινοβούλιο και το Συμβούλιο σχετικά με τις κατευθύνσεις της Κοινότητας για την ανάπτυξη του διευρωπαϊκού δικτύου μεταφορών (COM(94)0106), η οποία περιλαμβάνει επίσης σχέδια δικτύων για το συμβατικό σιδηροδρομικό δίκτυο[semigr ] ότι η Επιτροπή θα υποβάλει, συνεπώς, μετά τη θέση σε ισχύ της παρούσας απόφασης, και προτάσεις για τη διαλειτουργικότητα του συμβατικού σιδηροδρομικού δικτύου αποβλέποντας ιδίως στη διευκόλυνση των διασυνοριακών περιφερειακών μεταφορών.

(Τροπολογία 3)

Πέμπτη αιτιολογική σκέψη

>Αρχικό κείμενο>

Ότι η εκμετάλλευση, υπό εμπορικούς όρους, των τραίνων μεγάλης ταχύτητας προϋποθέτει άριστη συνοχή μεταξύ των χαρακτηριστικών της υποδομής και του τροχαίου υλικού[semigr ] ότι από τη συνοχή αυτή εξαρτώνται το επίπεδο επιδόσεων, η ασφάλεια, η ποιότητα των υπηρεσιών και το κόστος[semigr ] ότι επί της συνοχής αυτής βασίζεται, κυρίως η διαλειτουργικότητα του διευρωπαϊκού σιδηροδρομικού συστήματος μεγάλης ταχύτητας.

>Κείμενο μετά την ψηφοφορία στο ΕΚ>

Ότι η εκμετάλλευση, υπό εμπορικούς όρους, των τραίνων μεγάλης ταχύτητας προϋποθέτει άριστη συνοχή μεταξύ των χαρακτηριστικών της υποδομής και του τροχαίου υλικού[semigr ] ότι από τη συνοχή αυτή εξαρτώνται το επίπεδο επιδόσεων, η ασφάλεια, η ποιότητα των υπηρεσιών και το κόστος[semigr ] ότι επί της συνοχής αυτής βασίζεται, κυρίως η διαλειτουργικότητα του διευρωπαϊκού σιδηροδρομικού συστήματος μεγάλης ταχύτητας[semigr ] ότι μολονότι το δίκτυο μεγάλης ταχύτητας έχει σχεδιαστεί κατά κύριο λόγο για τις επιβατικές μεταφορές πρέπει, ωστόσο, να ανευρεθούν επίσης σταδιακά δυνατότητες που θα εξασφαλίζουν ταχείες εμπορευματικές μεταφορές μέσω των γραμμών μεγάλης ταχύτητας.

(Τροπολογία 4)

Αιτιολογική σκέψη 5α (νέα)

>Κείμενο μετά την ψηφοφορία στο ΕΚ>

Ότι οι χρήστες πρέπει να έχουν εύκολη πρόσβαση σε όλο το ευρωπαϊκό σιδηροδρομικό δίκτυο μεγάλης ταχύτητας[semigr ] ότι, για το λόγο αυτό, πρέπει να εξασφαλιστεί η διαλειτουργικότητα των συστημάτων έκδοσης εισιτηρίων, κράτησης θέσεων και πληροφόρησης του ευρωπαϊκού σιδηροδρομικού δικτύου μεγάλης ταχύτητας.

(Τροπολογία 9)

Άρθρο 7, εισαγωγική πρόταση

>Αρχικό κείμενο>

Ένα κράτος μέλος μπορεί να μην εφαρμόζει ορισμένες ΤΠΔ, συμπεριλαμβανομένων εκείνων που αφορούν το τροχαίο υλικό, στις ακόλουθες περιπτώσεις και συνθήκες :

>Κείμενο μετά την ψηφοφορία στο ΕΚ>

1. Ένα κράτος μέλος μπορεί, με τη συγκατάθεση της Επιτροπής, να μην εφαρμόζει ορισμένες ΤΠΔ, συμπεριλαμβανομένων εκείνων που αφορούν το τροχαίο υλικό, στις ακόλουθες περιπτώσεις και συνθήκες :

(Τροπολογία 12)

Άρθρο 7, σημείο δ)

>Αρχικό κείμενο>

δ) για σχέδιο διευθέτησης υπάρχουσας γραμμής ενόψει της εγκατάστασης γραμμής μεγάλης ταχύτητας, όταν η εφαρμογή των ΤΠΔ αυτών θέτει σε κίνδυνο την οικονομική βιωσιμότητα του έργου.

>Κείμενο μετά την ψηφοφορία στο ΕΚ>

δ) για σχέδιο διευθέτησης υπάρχουσας γραμμής ενόψει της εγκατάστασης γραμμής μεγάλης ταχύτητας, όταν η εφαρμογή των ΤΠΔ αυτών θέτει σε κίνδυνο την οικονομική βιωσιμότητα του έργου.

>Αρχικό κείμενο>

Το ενδιαφερόμενο κράτος μέλος κοινοποιεί προηγουμένως στην Επιτροπή την πρόθεσή του να ζητήσει παρέκκλιση, την ενημερώνει σχετικά με την εξέλιξη των έργων και της διαβιβάζει φάκελο με τις ΤΠΔ ή τα τμήματα των ΤΠΔ διαλειτουργικότητας που επιθυμεί να μην εφαρμοστούν. Η Επιτροπή εξετάζει εάν τα μέτρα που προτείνει το κράτος μέλος είναι δικαιολογημένα και λαμβάνει σχετική απόφαση με τη διαδικασία του άρθρου 21 παράγραφος 2.

>Κείμενο μετά την ψηφοφορία στο ΕΚ>

Το ενδιαφερόμενο κράτος μέλος κοινοποιεί προηγουμένως στην Επιτροπή την πρόθεσή του να ζητήσει παρέκκλιση, την ενημερώνει σχετικά με την εξέλιξη των έργων και της διαβιβάζει φάκελο με τις ΤΠΔ ή τα τμήματα των ΤΠΔ διαλειτουργικότητας που επιθυμεί να μην εφαρμοστούν.

2. Η Επιτροπή εξετάζει, στις περιπτώσεις που αναφέρονται στις παραγράφους α) έως δ), εάν τα μέτρα που προτείνει το κράτος μέλος είναι δικαιολογημένα και λαμβάνει σχετική απόφαση με τη διαδικασία του άρθρου 21 παράγραφος 2.

(Τροπολογία 10)

Άρθρο 21

>Αρχικό κείμενο>

1. Η Επιτροπή επικουρείται από μια επιτροπή, την οποία αποτελούν αντιπρόσωποι των κρατών μελών και της οποίας προεδρεύει ο αντιπρόσωπος της Επιτροπής.

>Κείμενο μετά την ψηφοφορία στο ΕΚ>

1. Η Επιτροπή επικουρείται από μια συμβουλευτική επιτροπή για τις σιδηροδρομικές μεταφορές, την οποία αποτελούν αντιπρόσωποι των κρατών μελών και της οποίας προεδρεύει ο αντιπρόσωπος της Επιτροπής.

>Αρχικό κείμενο>

2. Ο αντιπρόσωπος της Επιτροπής υποβάλλει στην εν λόγω επιτροπή σχέδιο των μέτρων που πρόκειται να ληφθούν. Η επιτροπή διατυπώνει τη γνώμη της για το σχέδιο αυτό μέσα σε προθεσμία που μπορεί να ορίσει ο πρόεδρος ανάλογα με τον επείγοντα χαρακτήρα του θέματος. Αποφασίζει με την ειδική πλειοψηφία που προβλέπεται στο άρθρο 148 παράγραφος 2 της συνθήκης για την έκδοση των αποφάσεων που καλείται να λάβει το Συμβούλιο βάσει προτάσεως της Επιτροπής. Κατά τη ψηφοφορία στην επιτροπή, οι ψήφοι των αντιπροσώπων των κρατών μελών σταθμίζονται σύμφωνα με το προαναφερόμενο άρθρο. Ο πρόεδρος δεν λαμβάνει μέρος στη ψηφοφορία.

>Κείμενο μετά την ψηφοφορία στο ΕΚ>

2. Ο αντιπρόσωπος της Επιτροπής υποβάλλει στη μόνιμη επιτροπή σχέδιο των μέτρων που πρόκειται να ληφθούν. Η επιτροπή διατυπώνει τη γνώμη της για το σχέδιο αυτό εάν κριθεί αναγκαίο, με ψηφοφορία - μέσα σε προθεσμία που μπορεί να ορίσει ο πρόεδρος ανάλογα με τον επείγοντα χαρακτήρα του θέματος. Η γνώμη καταγράφεται στα πρακτικά[semigr ] πέραν τούτου, κάθε κράτος μέλος μπορεί να ζητήσει να περιληφθεί η άποψή του στα πρακτικά.

>Αρχικό κείμενο>

Η Επιτροπή θεσπίζει τα σχεδιαζόμενα μέτρα όταν είναι σύμφωνα με τη γνώμη της επιτροπής.

>Κείμενο μετά την ψηφοφορία στο ΕΚ>

Η Επιτροπή λαμβάνει όσο το δυνατόν περισσότερο υπόψη τη γνώμη της επιτροπής και την ενημερώνει σχετικά με τον τρόπο με τον οποίο έχει λάβει υπόψη τη γνώμη της.

>Αρχικό κείμενο>

Όταν τα σχεδιαζόμενα μέτρα δεν είναι σύμφωνα με τη γνώμη της επιτροπής, ή ελλείψει γνώμης, η Επιτροπή υποβάλλει χωρίς καθυστέρηση στο Συμβούλιο πρόταση σχετικά με τα μέτρα που πρέπει να ληφθούν. Το Συμβούλιο αποφασίζει με ειδική πλειοψηφία.

>Αρχικό κείμενο>

Εάν το Συμβούλιο δεν αποφασίσει εντός προθεσμίας τριών μηνών αφότου το ζήτημα έλθει ενώπιόν του, τα προτεινόμενα μέτρα θεσπίζονται από την Επιτροπή, εκτός εάν το Συμβούλιο έχει αποφασίσει με απλή πλειοψηφία ότι αντιτίθεται προς τα εν λόγω μέτρα.

>Αρχικό κείμενο>

3. Η Επιτροπή μπορεί να συζητήσει οποιοδήποτε ζήτημα σχετικά με τη διαλειτουργικότητα του διευρωπαϊκού σιδηροδρομικού συστήματος μεγάλης ταχύτητας.

>Κείμενο μετά την ψηφοφορία στο ΕΚ>

3. Η Επιτροπή μπορεί να συζητήσει οποιοδήποτε ζήτημα σχετικά με τη διαλειτουργικότητα του ευρωπαϊκού σιδηροδρομικού συστήματος μεγάλης ταχύτητας.

>Αρχικό κείμενο>

4. Η Επιτροπή μπορεί, κατά περίπτωση, να συστήσει ομάδες εργασίας για να την επικουρούν στην εκπλήρωση των καθηκόντων της, ιδίως για να εξασφαλιστεί ο συντονισμός των κοινοποιημένων οργανισμών.

>Κείμενο μετά την ψηφοφορία στο ΕΚ>

4. Η Επιτροπή μπορεί, κατά περίπτωση, να συστήσει ομάδες εργασίας για να την επικουρούν στην εκπλήρωση των καθηκόντων της, ιδίως για να εξασφαλιστεί ο συντονισμός των κοινοποιημένων οργανισμών.

>Αρχικό κείμενο>

5. Η Επιτροπή συγκροτείται αμέσως μετά την έναρξη ισχύος της παρούσας οδηγίας.

>Κείμενο μετά την ψηφοφορία στο ΕΚ>

Διαγράφεται

(Τροπολογία 11)

Παράρτημα ΙΙΙ, σημείο 2.7α (νέο)

>Κείμενο μετά την ψηφοφορία στο ΕΚ>

2. 7α. Χρήστες

2. 7α.1. Προστασία των καταναλωτών

>Κείμενο μετά την ψηφοφορία στο ΕΚ>

Η πληροφόρηση και η προσφορά στον τομέα των υπηρεσιών πρέπει να χαρακτηρίζονται από διαφάνεια και να εξασφαλίζονται στο σύνολο του ευρωπαϊκού σιδηροδρομικού δικτύου μεγάλης ταχύτητας.